RO Jurnalul Oficial al Uniunii Europene C 252/14

Comunicarea Guvernului francez cu privire la Directiva 94/22/CE a Parlamentului European și a Consiliului privind condițiile de acordare și folosire a autorizațiilor de prospectare, explorare și extracție a hidrocarburilor (1)

(Aviz privind cererea de prospectare a zăcămintelor de hidrocarburi lichide sau gazoase, denumită „Permis Bleue Lorraine Nord”)

(Text cu relevanță pentru SEE)

2009/C 252/06

Prin cererea din data de 22 septembrie 2008, societatea European Gas limited, cu sediul social la adresa 7-10 Chandos Street Cavendish Square, Londra W1G 9DQ, UNITED KINGDOM, a solicitat o autorizație, pentru o perioadă cinci ani, de prospectare a unor zăcăminte de hidrocarburi lichide sau gazoase, denumită „Permis Bleue Lorraine Nord”, pentru o suprafață de aproximativ 360 de kilometri pătrați situată pe o porțiune din departamentul Moselle.

Perimetrul în care este valabilă această autorizație este delimitat de arcele de meridiane și de paralele care unesc succesiv punctele definite în cele ce urmează prin coordonatele lor geografice în grade (NTF, meridianul Parisului):

Puncte Longitudine în grade Latitudine în grade A 4,70 grade E 54,80 grade N B 4,70 grade E 54,60 grade N C 4,90 grade E 54,60 grade N D 4,90 grade E 54,50 grade N E 5,00 grade E 54,50 grade N F 5,00 grade E 54,60 grade N G 5,20 grade E 54,60 grade N

Punctul H: Intersecția meridianului 5,20 gr E cu frontiera franco-germană.

Punctul I: Intersecția paralelei 54,80 gr N cu frontiera franco-germană.

Punctele I-H: Frontiera franco-germană

Depunerea cererilor și criterii de atribuire a drepturilor

Solicitanții care au depus cererea inițială și cei care depun cereri concurente trebuie să îndeplinească condițiile stabilite la articolele 4 și 5 din Decretul nr. 2006-648 din 2 iunie 2006 privind drepturile de exploatare minieră și drepturile de depozitare subterană (Journal officiel de la République française din 3 iunie 2006).

Societățile interesate pot depune o cerere concurentă în termen de nouăzeci de zile de la data publicării prezentului aviz, în conformitate cu procedurile sintetizate în „Avizul privind acordarea drepturilor de exploatare minieră a hidrocarburilor în Franța”, publicat în Jurnalul Oficial al Comunităților Europene C 374 din 30 decembrie 1994, pagina 11, și stabilite prin Decretul nr. 2006-648 privind drepturile de exploatare minieră și drepturile de depozitare subterană. Cererile concurente se adresează ministrului responsabil cu sectorul minier, la adresa indicată mai jos.

Deciziile privind cererea inițială și cererile prin procedură competitivă se bazează pe criteriile de atribuire a drepturilor de exploatare minieră, definite la articolul 6 din decretul menționat, și se vor adopta până cel târziu la 1 octombrie 2010.

Condiții și cerințe privind exercitarea activității și încetarea acesteia

Solicitanții sunt invitați să consulte articolele 79 și 79.1 din Codul minier și Decretul nr. 2006-649 din 2 iunie 2006 privind exploatările miniere, depozitarea subterană și poliția minelor și a depozitelor subterane (Journal officiel de la République française din 3 iunie 2006).

Informații suplimentare se pot obține de la următoarea adresă: Ministère de l’écologie, de l’énergie, du développement durable et de la mer, responsabil de tehnologiile ecologice și de negocierile privind clima, (Direction générale de l'énergie et climat, Direction de l'énergie, Sous-direction de la sécurité d'approvisionnement et des nouveaux produits énergétiques bureau exploration production des hydrocarbures), Arche de La Défense Paroi Nord, 92055 La Défense Cedex, FRANCE (Tel +33 140819537 Fax +33 140819529)

Actele cu putere de lege menționate anterior pot fi consultate pe site-ul Lègifrance: http://www.legifrance.gouv.fr

(1) JO L 164, 30.6.1994.